**แผนการจัดการเรียนรู้ที่ 1**

|  |
| --- |
| **หน่วยการเรียนรู้ เรื่อง พื้นฐานงานศิลป์ รายวิชาทัศนศิลป์** **ชั้นมัธยมศึกษาตอนปลาย จำนวน 1 หน่วยกิต เวลาเรียน 4 ชั่วโมง** |
| **เป้าหมายการเรียนรู้** |
| **1. มาตรฐาน ศ 1.1**  สร้างสรรค์งานทัศนศิลป์ตามจินตนาการ และความคิดสร้างสรรค์ วิเคราะห์ วิพากษ์ วิจารณ์คุณค่างานทัศนศิลป์ ถ่ายทอดความรู้สึก ความคิดต่องานศิลปะอย่างอิสระ ชื่นชม และประยุกต์ใช้ ในชีวิตประจำวัน**2. ตัวชี้วัดช่วงชั้น** ม.4-6/1 วิเคราะห์การใช้ทัศนธาตุและหลักการออกแบบในการสื่อความหมายในรูปแบบ ต่าง ๆ ม.4-6/2 บรรยายจุดประสงค์ และเนื้อหาของงานทัศนศิลป์ โดยใช้ศัพท์ทางทัศนศิลป์**3. เป้าหมายหลักสูตร** ชื่นชมและประยุกต์ใช้งานทัศนศิลป์ในชีวิตประจำวัน ได้อย่างเหมาะสม |
| **สาระสำคัญ** การศึกษาเรื่องของความงาม ความนิยมในความงาม หรือการค้นคว้าเพื่อหามาตรฐานของความงามทางด้านศิลปะ เป็นการเรียนรู้เกี่ยวกับสุนทรียศาสตร์ ซึ่งเป็นความรู้พื้นฐานในการเรียนรู้เกี่ยวกับศิลปะ เพราะจะช่วยให้ผู้เรียน เห็นคุณค่าความงามที่มีอยู่ในผลงานศิลปะได้อย่างแท้จริง | **คำถามสำคัญ** 1. เราใช้ทัศนธาตุและหลักการออกแบบในงานทัศนศิลป์ได้อย่างไร 2. จุดประสงค์และขอบข่ายเนื้อหาของงานทัศนศิลป์คืออะไร 3. คำศัพท์ที่เกี่ยวข้องกับงานทัศนศิลป์ ที่นักเรียนชั้นมัธยมศึกษาตอนปลายควรทราบมีอะไรบ้าง |
| **ผู้เรียนรู้อะไร** 1. ความรู้เบื้องต้นเกี่ยวกับศิลปะ  2. ทัศนธาตุและหลักการออกแบบ 3. ศัพท์ทางทัศนศิลป์ | **สมรรถนะสำคัญ** 1. ความสามารถในการสื่อสาร 2. ความสามารถในการแก้ปัญหา 3. ความสามารถในการใช้เทคโนโลยี 4. ความสามารถในการคิด 5. ความสามารถในการใช้ทักษะชีวิต |
| **คุณลักษณะอันพึงประสงค์** 1. มีวินัย 2. ใฝ่เรียนรู้ 3. มุ่งมั่นในการทำงาน | **แนวคิดพหุศิลปศึกษาเชิงแบบแผน**  สุทรียศาสตร์   |
| **การออกแบบการวัดประเมินผล** |
| **ชิ้นงาน/ภาระงาน** 1. ทำแบบทดสอบ 2. เขียนแผนผังความคิดที่แสดงความเชื่อมโยงของคำศัพท์ต่าง ๆ ที่เกี่ยวข้องกับทัศนศิลป์ |
| **การประเมินชิ้นงาน/ภาระงาน** แบบประเมินแผนที่ความคิด ตามประเด็น ดังนี้ 1. ความถูกต้องในเนื้อหา 2. รูปแบบในการนำเสนอ |
| **เกณฑ์การให้คะแนน** |
| ประเด็นการประเมิน | ระดับคะแนน |
| 4 | 3 | 2 | 1 |
| 1. ความถูกต้องในเนื้อหา | การนำเสนอความสัมพันธ์ความเชื่อมโยงของเนื้อหาทั้งประเด็นหลักกับประเด็นรองถูกต้องตามหลักการและ ข้อมูลที่นำเสนอมีความชัดเจน | การนำเสนอความสัมพันธ์ความเชื่อมโยงของเนื้อหาทั้งประเด็นหลักกับประเด็นรองถูกต้องตามหลักการ แต่ข้อมูลที่นำเสนอยังขาดความชัดเจน | การนำเสนอความสัมพันธ์ความเชื่อมโยงของเนื้อหาทั้งประเด็นหลักกับประเด็นรองไม่สอดคล้องเท่าที่ควร และข้อมูลที่นำเสนอยังขาดความชัดเจน | การนำเสนอความสัมพันธ์ความเชื่อมโยงของเนื้อหาทั้งประเด็นหลักกับประเด็นรอง ยังไม่สอดคล้องกัน และข้อมูลที่นำเสนอแสดงยังไม่ชัดเจน  |
| 2. รูปแบบในการนำเสนอ | รูปแบบการนำเสนอมีความสวยงาม แปลก  | รูปแบบการนำเสนอมีความสวยงาม  | รูปแบบการนำเสนอมีความสวยงาม  | รูปแบบการนำเสนอไม่มีความสวยงาม  |
| ประเด็นการประเมิน | ระดับคะแนน |
| 4 | 3 | 2 | 1 |
|  | ใหม่ การจัดวางองค์ประกอบ มีความถูกต้อง สามารถแสดงความเชื่อมโยงของเนื้อหาได้ดี | แต่ไม่แปลกใหม่การจัดวางองค์ประกอบถูกต้องตามหลักการเป็นส่วนใหญ่ | แต่ยังไม่แปลกใหม่การจัดวางองค์ประกอบบางอย่างยังเชื่อมโยงเนื้อหาได้ไม่ดี | การจัดวางองค์ประกอบยังไม่ถูกต้องและไม่สามารถเชื่อมโยงเนื้อหาได้ |
| **การวางแผนการเรียนรู้** |
| **กิจกรรมการเรียนรู้** (การจัดการเรียนรู้แบบอุปนัย) **ชั่วโมงที่ 1-2**  1. ขั้นเตรียมนักเรียน ครูนำอภิปรายทบทวนความรู้เดิมเกี่ยวกับศิลปะ โดยเน้นงานประเภททัศนศิลป์ ที่เห็นอยู่ทั่วไปในชีวิตประจำวัน 2. ขั้นเสนอตัวอย่าง นักเรียนดูตัวอย่างผลงานทัศนศิลป์ประเภทต่าง ๆ ได้แก่ ภาพวาด รูปปั้นหรือรูปแกะสลัก และภาพสถาปัตยกรรมสิ่งปลูกสร้าง และให้นักเรียนร่วมกันวิเคราะห์ผลงานเหล่านั้นว่ามีความแตกต่างกันอย่างไรในรูปแบบของการสื่อความหมายหรือการแสดงออก 3. ขั้นหาองค์ประกอบร่วม ครูนำผลงานศิลปะประเภทจิตรกรรม 2 ผลงาน (เป็นผลงานที่จัดองค์ประกอบถูกต้องสวยงาม และผลงานที่ขาดความสมบูรณ์ไม่มีความสวยงาม) ให้นักเรียนเปรียบเทียบวิเคราะห์ความแตกต่างของผลงานทั้ง 2 ชิ้น  4. ขั้นสรุปข้อสังเกต นักเรียนร่วมกันสรุปถึงหลักการจัดองค์ประกอบที่จะช่วยให้ผลงานมีความสมบูรณ์ และสวยงาม  **ชั่วโมงที่ 3-4**  5. ขั้นนำไปใช้ 5.1 นักเรียนศึกษาใบความรู้ที่ 11 เรื่อง ทัศนธาตุและการจัดองค์ประกอบศิลป์ และ ใบความรู้ที่ 1.2 เรื่อง อภิธานศัพท์  5.2 ครูนำอภิปรายซักถามสรุปบทเรียน โดยใช้ PowerPoint ประกอบ และอธิบายถึงขอบข่ายความหมายที่เกี่ยวข้องกับการเรียนรู้ศิลปะ ในหน่วยการเรียนรู้อื่น ๆ  5.3 ครูมอบหมายงานให้นักเรียนจัดทำแผนที่ความคิด (Mind Map)ที่แสดงความเชื่อมโยงของคำศัพท์ต่าง ๆ ที่เกี่ยวข้องกับทัศนศิลป์ โดยครูนำเสนอหลักการและภาพ งานตัวอย่าง 5.4 นักเรียนทำจัดทำแผนที่ความคิด และทำแบบทดสอบ |
| **สื่อและแหล่งเรียนรู้** 1. ภาพตัวอย่างผลงานทัศนศิลป์ 2. ใบความรู้ที่ 1.1 เรื่อง ทัศนธาตุและการจัดองค์ประกอบศิลป์ 3. ใบความรู้ที่ 1.2 เรื่อง อภิธานศัพท์ 4. PowerPoint ประกอบการบรรยาย เรื่อง ทัศนธาตุและการจัดองค์ประกอบศิลป์ 5. ภาพตัวอย่างแผนที่ความคิด |

**บันทึกหลังสอน**

 การบรรลุเป้าหมายการเรียนรู้

..................................................................................................................................................................................................................................................................................

.............................................................................................................................................................................................................................................................................................................................................................................................................................................................................................................................................................................................................................................................................................................

 ขอค้นพบ (จุดเด่น/ข้อจำกัด)

..................................................................................................................................................................................................................................................................................

.............................................................................................................................................................................................................................................................................................................................................................................................................................................................................................................................................................................................................................................................................................................

 แนวทางการพัฒนา

..................................................................................................................................................................................................................................................................................

........................................................................................................................................................................................................................................................................................................................................................................................................................... ..................................................................................................................................................................................................................................................................................

 ลงชื่อ ............................................ ครูผู้สอน

 (นายเอนก ตรีภูมิ)

 .........../.........../..........

**ใบความรู้ที่ 1.1 เรื่อง ทัศนธาตุ และการจัดองค์ประกอบศิลปะ**

**หน่วยการเรียนรู้ที่ 1 เรื่อง พื้นฐานงานศิลป์**

**รายวิชาทัศนศิลป์ ชั้นมัธยมศึกษาตอนปลาย**

**ทัศนธาตุ** **(Visual Elements)**

ทัศนธาตุ ในทางทัศนศิลป์ หมายถึง ส่วนประกอบของผลงานศิลปะ ที่มองเห็นได้

 ประกอบด้วย

1. จุด
2. เส้น
3. รูปร่าง
4. รูปทรง
5. ค่าน้ำหนัก
6. สี
7. บริเวณว่าง
8. พื้นผิว

 **1. จุด (Dot)**

 จุด (Dot)  หมายถึง รอยหรือแต้มที่มีลักษณะกลม ๆ ปรากฎที่พื้นผิว ซึ่งเกิดจากการจิ้ม การกด กระแทก ด้วยวัสดุอุปกรณ์ต่าง ๆ เช่น ดินสอ ปากกา พู่กัน และวัสดุปลายแหลมทุกชนิด

      จุด เป็นต้นกำเนิดของเส้น รูปร่าง รูปทรง แสงเงา พื้นผิว เช่น นำจุดมาวางเรียงต่อกันจะเกิดเป็นเส้น และการนำจุดมาวางให้เหมาะสม ก็จะเกิดเป็นรูปร่าง รูปทรง และลักษณะผิวได้

 **2. เส้น (Line)**

      เส้น (Line)  เป็นสิ่งที่มีผลต่อการรับรู้ เพราะทำให้เกิดความรู้สึกต่ออารมณ์และจิตใจของมนุษย์ เส้นเป็นพื้นฐานสำคัญของศิลปะทุกแขนง ใช้ร่างภาพเพื่อถ่ายทอดสิ่งที่เห็นและสิ่งที่คิดจินตนาการให้ปรากฎเป็นรูปภาพ

      เส้น (Line)  หมายถึง การนำจุดหลาย ๆ จุดมาเรียงต่อกันไปในทิศทางใดทิศทางหนึ่งเป็นทางยาว หรือสิ่งที่เกิดจากการขูด ขีด เขียน ลาก ให้เกิดเป็นริ้วรอย

     *เส้นนอน*  ให้ความรู้สึกกว้างขวาง เงียบสงบ นิ่ง ราบเรียบ ผ่อนคลาย

     *เส้นตั้ง*  ให้ความรู้สึกสูงสง่า มั่นคง แข็งแรง รุ่งเรือง

     *เส้นเฉียง*  ให้ความรู้สึกไม่มั่นคง เคลื่อนไหว รวดเร็ว แปรปรวน

     *เส้นโค้ง*  ให้ความรู้สึกอ่อนไหว สุภาพอ่อนโยน สบาย นุ่มนวล เย้ายวน

     *เส้นโค้งก้นหอย*  ให้ความรู้สึกเคลื่อนไหว การคลี่คลาย ขยายตัว มึนงง

     *เส้นซิกแซกหรือเส้นฟันปลา* ให้ความรู้สึกรุนแรง กระแทกเป็นห้วน ๆ

 ตื่นเต้นสับสน วุ่นวายและการขัดแย้ง

  **…………….** *เส้นประ* ให้ความรู้สึกไม่ต่อเนื่อง ไม่มั่นคง ไม่แน่นอน

     เส้นกับความรู้สึกที่กล่าวมานี้เป็นเพียงแนวทางหนึ่ง ไม่ใช่ความรู้สึกตายตัว ทั้งนี้ขึ้นอยู่กับการนำไปใช้ร่วมกับส่วนประกอบอื่น ๆ เช่น เส้นโค้งคว่ำลง ถ้านำไปเขียนเป็นภาพปากในใบหน้าของการ์ตูนรูปคน ก็จะให้ความรู้สึกเศร้า ผิดหวัง เสียใจ แต่ถ้าหากเป็นเส้นโค้งหงายขึ้น ก็จะให้ความรู้สึกอารมณ์ดี เป็นต้น

 **3. รูปร่าง (Shape)**

      รูปร่าง (Shape) หมายถึง เส้นรอบนอกทางกายภาพของวัตถุ สิ่งของเครื่องใช้ คน สัตว์ และพืช มีลักษณะเป็น 2 มิติ มีความกว้างและความยาว

      รูปร่าง แบ่งออกเป็น 3 ประเภท  คือ
      *3.1 รูปร่างธรรมชาติ (Natural Shape)* หมายถึง รูปร่างที่เกิดขึ้นเองตามธรรมชาติ เช่น คน สัตว์ และพืช เป็นต้น
      *3.2 รูปร่างเรขาคณิต (Geometrical Shape)* หมายถึง รูปร่างที่มนุษย์สร้างขึ้นมีโครงสร้างแน่นอน เช่น รูปสามเหลี่ยม รูปสี่เหลี่ยม และรูปวงกลม เป็นต้น
      *3.3 รูปร่างอิสระ (Free Shape)* หมายถึง รูปร่างที่เกิดขึ้นตามความต้องการของ ผู้สร้างสรรค์ ให้ความรู้สึกที่เป็นเสรี ไม่มีโครงสร้างที่แน่นอนของตัวเอง เป็นไปตามอิทธิพลของสิ่งแวดล้อมเช่น รูปร่างของหยดน้ำ เมฆ และควัน เป็นต้น

 **4. รูปทรง (Form)**

      รูปทรง (Form) หมายถึง โครงสร้างทั้งหมดของวัตถุ ที่ปรากฎแก่สายตาในลักษณะเป็น 3 มิติ คือ มีทั้งส่วนกว้าง ส่วนยาว ส่วนหนาหรือลึก คือจะให้ความรู้สึกเป็นแท่ง มีเนื้อที่ภายใน มีปริมาตร และมีน้ำหนัก

 **5. ค่าน้ำหนัก (Value)**

      ค่าน้ำหนัก (Value)  หมายถึง จำนวนความเข้ม ความอ่อนของสีต่าง ๆ และแสงเงาตามที่ประสาทตารับรู้ เมื่อเทียบกับน้ำหนักของสีขาว-ดำ ความอ่อนแก่ของแสงเงาทำให้เกิดมิติ เกิดระยะ ใกล้ไกลและสัมพันธ์กับเรื่องสีโดยตรง

  **6. สี (Color)**

      สี (Color) หมายถึง สิ่งที่ปรากฎอยู่ทั่วไปรอบ ๆ ตัวเรา ไม่ว่าจะเป็นสีที่เกิดขึ้นเองในธรรมชาติ หรือ สิ่งที่มนุษย์สร้างขึ้น สีทำให้เกิดความรู้สึกที่แตกต่างมากมาย เช่น ทำให้รู้สึกสดใส ร่าเริง ตื่นเต้น หม่นหมอง หรือเศร้าซึมได้ เป็นต้น

       6.1 สีและการนำไปใช้
            6.1.1 วรรณะของสี (Tone) จากวงจรสีธรรมชาติ ในทางศิลปะได้มีการแบ่งวรรณะของสีออกเป็น 2 วรรณะ  คือ
  *1) สีวรรณะร้อน* ได้แก่สีที่ให้ความรู้สึกอบอุ่นหรือร้อน เช่น สีเหลือง ส้มเหลือง ส้ม ส้มแดง แดง ม่วงแดง เป็นต้น
  *2) สีวรรณะเย็น* ได้แก่ สีที่ให้ความรู้สึกเย็น สงบ สบาย เช่น  สีเขียว เขียวเหลือง เขียวน้ำเงิน น้ำเงิน ม่วงน้ำเงิน ม่วง เป็นต้น
            6.1.2. ค่าของสี (Value of color) หมายถึง สีใดสีหนึ่งทำให้ค่อย ๆ จางลงจนขาวหรือสว่างและทำให้ค่อย ๆ เข้มขึ้นจนมืด
            6.1.3 สีเอกรงค์ (Monochrome) หมายถึง สีที่แสดงอิทธิพลเด่นชัดออกมาเพียงสีเดียวหรือใช้เพียงสีเดียวในการเขียนภาพโดยให้ค่าของสีอ่อน กลาง แก่ คล้ายกับภาพถ่าย ขาว ดำ
            6.1.4 สีส่วนรวม (Tonality) หมายถึง สีใดสีหนึ่งที่ให้อิทธิพลเหนือสีอื่นทั้งหมด เช่น การเขียนภาพทิวทัศน์ ปรากฎสีส่วนรวมเป็นสีเขียว สีน้ำเงิน เป็นต้น

            6.1.5 สีตรงข้ามกันหรือสีตัดกัน (Contrast) หมายถึง สีที่อยู่ตรงกันข้ามในวงจรสีธรรมชาติ เช่น สีแดงกับสีเขียว สีน้ำเงินกับสีส้ม สีม่วงกับสีเหลือง

 **7. บริเวณว่าง (Space)**

        บริเวณว่าง (Space) หมายถึง บริเวณที่เป็นความว่างไม่ใช่ส่วนที่เป็นรูปทรงหรือเนื้อหาในการจัดองค์ประกอบใดก็ตามถ้าปล่อยให้มีพื้นที่ว่างมากและให้มีรูปทรงน้อย การจัดนั้นจะให้ความรู้สึกอ้างอ้างโดดเดี่ยว

 **8. พื้นผิว (Texture)**

         พื้นผิว (Texture) หมายถึง พื้นผิวของวัตถุต่าง ๆ ที่เกิดจากธรรมชาติและมนุษย์สร้างสรรค์ขึ้น พื้นผิวของวัตถุที่แตกต่างกันย่อมให้ความรู้สึกที่แตกต่างกันด้วย

**การจัดองค์ประกอบศิลป์** **(Art Composition)**

 การจัดองค์ประกอบศิลป์ เป็นหลักการที่จะช่วยให้การสร้างสรรค์ผลงานศิลปะ ให้มีคุณค่าและความสวยงาม ศิลปินจำเป็นจะต้องนำเอาหลักการดังกล่าว ไปใช้ในการถ่ายทอด เนื้อหาเรื่องราวให้เหมาะสม ซึ่งจะทำให้การสื่อความหมายมีประสิทธิภาพยิ่งขึ้น หลักในการจัดองค์ประกอบศิลป์มี ดังนี้

 **1. เอกภาพ  Unity**

 เอกภาพ หมายถึง ลักษณะความเป็นอันหนึ่งอันเดียวกันขององค์ประกอบศิลป์ ทั้งทางด้านรูปลักษณะ และด้านเนื้อหาเรื่องราว เป็นการประสานหรือจัดระเบียบของส่วนต่างๆ ให้เกิดความเป็น หนึ่งเดียว เพื่อผลรวมอันไม่อาจแบ่งแยกส่วนใดส่วนหนึ่งออกไป
    การสร้างงานศิลปะ คือ การสร้างเอกภาพขึ้นจากความสับสน ความยุ่งเหยิง เป็นการจัดระเบียบและดุลยภาพ ให้แก่สิ่งที่ขัดแย้งกันเพื่อให้รวมตัวกันได้ โดยการเชื่อมโยงส่วนต่าง ๆ ให้สัมพันธ์กันเอกภาพของงานศิลปะ มีอยู่ 2 ประการ คือ

1.1 เอกภาพของการแสดงออก หมายถึง การแสดงออกทีมีจุดมุ่งหมายเดียว แน่นอน และมีความเรียบง่าย งานชิ้นเดียวจะแสดงออกหลายความคิดหลายอารมณ์ไม่ได้ จะทำให้สับสน ขาดเอกภาพ และการแสดงออกด้วยลักษณะเฉพาตัวของศิลปินแต่ละคน ก็สามารถทำให้เกิดเอกภาพแก่ผลงานได

1.2 เอกภาพของรูปทรง คือ การรวมตัวกันอย่างมีดุลยภาพ และมีระเบียบขององค์ประกอบ ทางศิลปะ เพื่อให้เกิดเป็นรูปทรงหนึ่ง ที่สามารถแสดงความคิดเห็นหรืออารมณ์ของศิลปินออกได้อย่างชัดเจน เอกภาพของรูปทรง เป็นสิ่งที่สำคัญที่สุดต่อความงามของผลงานศิลปะ เพราะเป็นสิ่งที่ศิลปินใช้เป็นสื่อในการแสดงออกถึงเรื่องราว ความคิด และอารมณ์ ดังนั้น กฎเกณฑ์ในการสร้างเอกภาพในงานศิลปะเป็นกฎเกณฑ์เดียวกันกับธรรมชาติ ซึ่งมีอยู่ 2 หัวข้อ

 **2. ความสมดุล  Balance**

ความสมดุล หรือดุลยภาพ หมายถึง น้ำหนักที่เท่ากันขององค์ประกอบ ไม่เอนเอียงไปข้างใดข้างหนึ่ง ในทางศิลปะยังรวมถึงความประสานกลมกลืน ความพอเหมาะพอดีของส่วนต่าง ๆ ในรูปทรงหนึ่งหรืองานศิลปะชิ้นหนึ่ง การจัดวางองค์ประกอบต่าง ๆ ลงในงานศิลปกรรมนั้นจะต้องคำนึงถึงจุดศูนย์ถ่วงในธรรมชาตินั้น ทุกสิ่งสิ่งที่ทรงตัวอยู่ได้โดยไม่ล้มเพราะมีน้ำหนักเฉลี่ยเท่ากันทุกด้าน
    ฉะนั้น ในงานศิลปะถ้ามองดูแล้วรู้สึกว่าบางส่วนหนักไป แน่นไปหรือเบาบางไปก็จะทำให้ภาพนั้นดูเอนเอียง และเกิดความ รู้สึกไม่สมดุล เป็นการบกพร่องทางความงาม

ดุลยภาพในงานศิลปะ มี  2 ลักษณะ คือ

 2.1 ดุลยภาพแบบสมมาตร (Symmetry Balance) หรือ ความสมดุลแบบซ้ายและขวาเหมือนกัน คือ การวางรูปทั้งสองข้างของแกนสมดุล เป็นการสมดุลแบบธรรมชาติลักษณะแบบนี้ในทางศิลปะมีใช้น้อย ส่วนมากจะใช้ในลวดลายตกแต่ง ในงานสถาปัตยกรรมบางแบบ หรือในงานที่ต้องการดุลยภาพที่นิ่งและมั่นคงจริง ๆ

2.2 ดุลยภาพแบบอสมมาตร (Asymmetry Balance) หรือ ความสมดุลแบบซ้ายขวาไม่เหมือน กัน มักเป็นการสมดุลที่เกิดจาการจัดใหม่ของมนุษย์ ซึ่งมีลักษณะที่ทางซ้ายและขวาจะไม่เหมือนกัน ใช้องค์ประกอบที่ไม่เหมือนกัน แต่มีความสมดุลกัน อาจเป็นความสมดุลด้วยน้ำหนักขององค์ประกอบหรือสมดุลด้วยความรู้สึกก็ได้ การจัดองค์ประกอบให้เกิดความสมดุลแบบอสมมาตรอาจทำได้โดยเลื่อนแกนสมดุลไปทางด้านที่มีน้ำหนักมากว่าหรือเลื่อนรูปที่มีน้ำหนักมากว่าเข้าหาแกน จะทำให้เกิดความสมดุลขึ้นหรือใช้หน่วยที่มีขนาดเล็ก แต่มีรูปลักษณะที่น่าสนใจถ่วงดุลกับรูปลักษณะที่มีขนาดใหญ่แต่มีรูปแบบธรรมดา

 **3. สัดส่วน  Property**

 สัดส่วน หมายถึง ความสัมพันธ์กันอย่างเหมาะสมระหว่างขนาดขององค์ประกอบที่แตกต่างกัน ทั้งขนาดที่อยู่ในรูปทรงเดียวกันหรือระหว่างรูปทรง และรวมถึงความสัมพันธ์กลมกลืนระหว่างองค์ประกอบทั้งหลายด้วย ซึ่งเป็นความพอเหมาะพอดี ไม่มากไม่น้อยขององค์ประกอบทั้งหลายที่นำมาจัดรวมกัน ความเหมาะสมของสัดส่วนอาจพิจารณาจากคุณลักษณะดังต่อไปนี้

 3.1 สัดส่วนที่เป็นมาตรฐาน จากรูปลักษณะตามธรรมชาติ ของ คน สัตว์ พืช ซึ่งโดยทั่วไป ถือว่าสัดส่วนตามธรรมชาติ จะมีความงามที่เหมาะสมที่สุดหรือจากรูปลักษณะที่เป็นการสร้างสรรค์ของมนุษย์ เช่น Gold section เป็นกฎในการสร้างสรรค์รูปทรงของกรีก ซึ่งถือว่า "ส่วนเล็กสัมพันธ์กับส่วนที่ใหญ่กว่า ส่วนที่ใหญ่กว่าสัมพันธ์กับส่วนรวม" ทำให้สิ่งต่าง ๆ ที่สร้างขึ้นมีสัดส่วนที่สัมพันธ์กับทุกสิ่งอย่างลงตัว
    3.2 สัดส่วนจากความรู้สึก โดยที่ศิลปะนั้นไม่ได้สร้างขึ้นเพื่อความงามของรูปทรงเพียงอย่างเดียว แต่ยังสร้างขึ้นเพื่อแสดงออกถึง เนื้อหา เรื่องราว ความรู้สึกด้วย

 สัดส่วนจะช่วยเน้นอารมณ์ ความรู้สึก ให้เป็นไปตามเจตนารมณ์ และเรื่องราวที่ศิลปินต้องการ ลักษณะเช่นนี้ ทำให้งานศิลปะของชนชาติต่าง ๆ มีลักษณะแตกต่างกัน เนื่องจาก มีเรื่องราว อารมณ์และความรู้สึกที่ต้องการแสดงออกต่าง ๆ กันไป เช่น กรีก นิยมในความงามตามธรรมชาติเป็นอุดมคติ เน้นความงามที่เกิดจากการประสานกลมกลืนของรูปทรงจึงแสดงถึงความเหมือนจริงตามธรรมชาติ ส่วนศิลปะแอฟริกันดั้งเดิม เน้นที่ความรู้สึกทางวิญญาณที่น่ากลัว ดังนั้น รูปลักษณะจึงมีสัดส่วนที่ผิดแผกแตกต่างไปจากธรรมชาติทั่วไป

 **4. จังหวะลีลา  Rhythm**

จังหวะลีลา หมายถึง การเคลื่อนไหวที่เกิดจาการซ้ำกันขององค์ประกอบ ซึ่งเป็นการซ้ำที่เป็นระเบียบ จากระเบียบธรรมดาที่มีช่วงห่างเท่าๆ กัน มาเป็นระเบียบที่สูงขึ้น ซับซ้อนขึ้นจนถึงขั้นเกิดเป็นรูปลักษณะของศิลปะ โดยเกิดจาก การซ้ำของหน่วย หรือการสลับกันของหน่วยกับช่องไฟหรือเกิดจาก การเลื่อนไหลต่อเนื่องกันของเส้น สี รูปทรง หรือ น้ำหนัก รูปแบบ ๆ หนึ่ง อาจเรียกว่าแม่ลาย การนำแม่ลายมาจัดวางซ้ำ ๆ กันทำให้เกิดจังหวะและถ้าจัดจังหวะให้แตกต่างกันออกไป ด้วยการเว้นช่วง หรือสลับช่วง ก็จะเกิดลวดลายที่แตกต่างกันออกไป ได้อย่างมากมาย แต่จังหวะของลายเป็นจังหวะอย่างง่าย ๆ ให้ความรู้สึกเพียงผิวเผินและเบื่อง่ายเนื่องจากขาดความหมาย เป็นการรวมตัวของสิ่งที่เหมือนกันแต่ไม่มีความหมายในตัวเอง จังหวะที่น่าสนใจและมีชีวิต ได้แก่ การเคลื่อนไหวของ คน สัตว์ การเติบโตของพืช การเต้นรำ เป็นการเคลื่อนไหวของโครงสร้างที่ให้ความบันดาลใจในการสร้างรูปทรงที่มีความหมาย เนื่องจากจังหวะของลายนั้น ซ้ำตัวเองอยู่ตลอดไปไม่มีวันจบ และมีแบบรูปของการซ้ำที่ตายตัว แต่งานศิลปะแต่ละชิ้นจะต้องจบลงอย่างสมบูรณ์ และมีความหมายในตัวงานศิลปะทุกชิ้น มีกฎเกณฑ์และระเบียบที่ซ่อนลึกอยู่ภายใน ไม่สามารถมองเห็นได้ชัดเจน งานชิ้นใดที่แสดงระเบียบกฎเกณฑ์ที่ชัดเจนเกินไป งานชิ้นนั้นก็จะจำกัดตัวเอง ไม่ต่างอะไรกับลวดลายที่มองเห็นได้ง่ายไม่มีความหมาย ให้ผลเพียงความเพลิดเพลินสบายตาแก่ผู้ชม

 **5. การเน้น  Emphasis**

 การเน้นหมายถึง การกระทำให้เด่นเป็นพิเศษกว่าธรรมดาในงานศิลปะจะต้องมี ส่วนใดส่วนหนึ่ง หรือจุดใดจุดหนึ่ง ที่มีความสำคัญกว่าส่วนอื่น ๆ เป็นประธานอยู่ ถ้าส่วนนั้น ๆ อยู่ปะปนกับส่วนอื่น และมีลักษณะเหมือนกัน ก็อาจถูกกลืน หรือถูกส่วนอื่น ๆ ที่มีความสำคัญน้อยกว่า บดบัง หรือแย่งความสำคัญ ความน่าสนใจไปเสียงานที่ไม่มีจุดสนใจ หรือประธาน จะทำให้ดูแล้วน่าเบื่อ เหมือนกับลวดลายที่ถูกจัดวางซ้ำกันโดยปราศจากความหมาย หรือเรื่องราวที่น่าสนใจ ดังนั้น ส่วนนั้นจึงต้องถูกเน้น ให้เห็นเด่นชัดขึ้นมาเป็นพิเศษกว่าส่วนอื่น ๆ ซึ่งจะทำให้ผลงานมีความงาม สมบูรณ์ ลงตัว และน่าสนใจมากขึ้น การเน้นจุดสนใจสามารถทำได้ 3 วิธี คือ

 5.1 การเน้นด้วยการใช้องค์ประกอบที่ตัดกัน (Emphasis by Contrast) สิ่งที่แปลกแตกต่างไปจากส่วนอื่น ๆ ของงาน จะเป็นจุดสนใจ ดังนั้น การใช้องค์ประกอบที่มีลักษณะแตกต่าง หรือขัดแย้งกับส่วนอื่น ก็จะทำให้เกิดจุดสนใจขึ้นในผลงานได้ แต่ทั้งนี้ต้องพิจารณาลักษณะความแตกต่างที่นำมาใช้ด้วยว่า ก่อให้เกิดความขัดแย้งกันในส่วนรวมและทำให้เนื้อหาของงานเปลี่ยนไปหรือไม่ โดยต้องคำนึงว่า แม้มีความขัดแย้ง แตกต่างกันในบางส่วน และในส่วนรวมยังมีความกลมกลืนเป็นเอกภาพเดียวกัน

   5.2 การเน้นด้วยการด้วยการอยู่โดดเดี่ยว (Emphasis by Isolation) เมื่อสิ่งหนึ่งถูกแยกออกไปจากส่วนอื่น ๆ ของภาพ หรือกลุ่มของมัน สิ่งนั้นก็จะเป็นจุดสนใจ เพราะเมื่อแยกออกไปแล้วก็จะเกิดความสำคัญขึ้นมา ซึ่งเป็นผลจากความแตกต่างที่ไม่ใช่แตกต่างด้วยรูปลักษณะ แต่เป็นเรื่องของตำแหน่งที่จัดวาง ซึ่งในกรณีนี้ รูปลักษณะนั้นไม่จำเป็นต้องแตกต่างจากรูปอื่น แต่ตำแหน่งของมันได้ดึงสายตาออกไป จึงกลายเป็นจุดสนใจขึ้นมา

   5.3 การเน้นด้วยการจัดวางตำแหน่ง (Emphasis by Placement) องค์ประกอบอื่น ๆ ชี้นำมายังจุดใด ๆ จุดนั้นก็จะเป็นจุดสนใจที่ถูกเน้นขึ้นมา และการจัดวางตำแหน่งที่เหมาะสม ก็สามารถทำให้จุดนั้นเป็นจุดสำคัญขึ้นมาได้เช่นกัน

 ข้อควรระวัง การเน้น ไม่จำเป็นจะต้องชี้แนะให้เห็นเด่นชัดจนเกินไป สิ่งที่จะต้องระลึกถึง อยู่เสมอ คือ เมื่อจัดวางจุดสนใจแล้ว จะต้องพยายามหลีกเลี่ยงไม่ให้สิ่งอื่นมาดึงความสนใจออกไป จนทำให้เกิดความสับสน การเน้น สามารถกระทำได้ด้วยองค์ประกอบต่าง ๆ ของศิลปะไม่ว่าจะเป็น เส้น  สี แสง-เงา รูปร่าง รูปทรง หรือ พื้นผิว ทั้งนี้ขึ้นอยู่ความต้องการในการนำเสนอของศิลปินผู้สร้างสรรค์

**เอกสารอ้างอิง**

 **ทัศนธาตุ.** (ออนไลน์).สืบค้นจาก : [http://ruksinrspa.blogspot.com/2010/09/blog- post\_4703.html](http://ruksinrspa.blogspot.com/2010/09/blog-post_4703.html) [11 ตุลาคม 2556]

 **ทัศนธาตุ.** (ออนไลน์). สืบค้นจาก :

 <http://archive.wunjun.com/boardmaree/4/99.html> [11 ตุลาคม 2556]

 **การจัดองค์ประกอบศิลป์.** (ออนไลน์). สืบค้นจาก :

 http://color.prc.ac.th/newart/webart/composition01. html [8 พฤศจิกายน 2556]

 **การจัดองค์ประกอบศิลป์.** (ออนไลน์). สืบค้นจาก :http://www.ipesk.ac.th/ipesk/

 VISUALART/ lesson3.html [9 พฤศจิกายน 2556]

**Composition.** **(Online).(2007).** Available :

 <http://www.studiocodex.com/Composition01.html> [9 December 2013]

Marvin Bartel.(2010). **Composition and Design (Online).** Available :

 http://www.goshen.edu./art/ed/Compose.html [14 December 2013]

**ใบความรู้ที่ 1.2 เรื่อง อภิทานศัพท์**

**หน่วยการเรียนรู้ที่ 1 เรื่อง พื้นฐานงานศิลป์**

**รายวิชาทัศนศิลป์ ชั้นมัธยมศึกษาตอนปลาย**

**โครงสร้างเคลื่อนไหว (Mobile)**

 เป็นงานประติมากรรมที่มีโครงสร้างบอบบาง จัดสมดุลด้วยเส้นลวดแข็งบาง ๆ ที่มีวัตถุรูปร่าง รูปทรงต่าง ๆ ที่ออกแบบเชื่อมติดกับเส้นลวด เป็นเครื่องแขวนที่เคลื่อนไหวได้ด้วยกระแสลมเพียงเบา ๆ

**งานสื่อผสม (Mixed Media)**

 เป็นงานออกแบบทางทัศนศิลป์ที่ประกอบด้วยหลายสื่อโดยใช้วัสดุหลาย ๆ แบบ เช่น กระดาษ ไม้ โลหะ สร้างความผสมกลมกลืนด้วยการสร้างสรรค์

**จังหวะ (Rhythm)**

 เป็นความสัมพันธ์ของทัศนธาตุ เช่น เส้น สี รูปร่าง รูปทรง น้ำหนักในลักษณะของการซ้ำกัน สลับไปมา หรือลักษณะลื่นไหล เคลื่อนไหวไม่ขาดระยะจังหวะที่มีความสัมพันธ์ต่อเนื่องกันจะช่วยเน้นให้เกิดความเด่น หรือทางดนตรีก็คือการซ้ำกันของเสียง ในช่วงเท่ากันหรือแตกต่างกันจังหวะให้ความรู้สึก หรือความพอใจทางสุนทรียภาพในงานศิลปะ

**ทัศนธาตุ (Visual Elements)**

 สิ่งที่เป็นปัจจัยของการมองเห็นเป็นส่วนต่าง ๆ ที่ประกอบกันเป็นภาพ ได้แก่ เส้น น้ำหนัก ที่ว่าง รูปร่าง รูปทรง สี และลักษณะพื้นผิว

**ทัศนียภาพ (Perspective)**

 วิธีเขียนภาพของวัตถุให้มองเห็นว่ามีระยะใกล้ไกล

**ทัศนศิลป์ (Visual Art)**

 ศิลปะที่รับรู้ได้ด้วยการเห็น ได้แก่ จิตรกรรม ประติมากรรม ภาพพิมพ์ และงานสร้างสรรค์อื่น ๆ ที่รับรู้ด้วยการเห็น

**ภาพปะติด (Collage)**

 เป็นภาพที่ทำขึ้นด้วยการใช้วัสดุต่าง ๆ เช่น กระดาษ ผ้า เศษวัสดุธรรมชาติ ปะติดลงบนแผ่นภาพด้วยกาวหรือแป้งเปียก

**วงสีธรรมชาติ (Color Circle)**

 คือ วงกลม ซึ่งจัดระบบสีในแสงสีรุ้งที่เรียงกันอยู่ในธรรมชาติ สีวรรณะอุ่น จะอยู่ในซีกที่มี สีแดงและเหลือง ส่วนสีวรรณะเย็นอยู่ในซีกที่มีสีเขียว และสีม่วง สีคู่ตรงข้ามกันจะอยู่ตรงกันข้าม ในวงสี

**วรรณะสี (Tone)**

 ลักษณะของสีที่แบ่งตามความรู้สึกอุ่นหรือเย็น เช่น สีแดง อยู่ในวรรณะอุ่น (Warm Tone) สีเขียวอยู่ในวรรณะเย็น (Cool Tone)

**สีคู่ตรงข้าม (Complementary Colors)**

 สีที่อยู่ตรงกันข้ามกันในวงสีธรรมชาติเป็นคู่สีกัน คือ สีคู่ที่ตัดกันหรือต่างจากกันมากที่สุด เช่น สีแดงกับสีเขียว สีเหลืองกับสีม่วง สีน้ำเงินกับสีส้ม

**องค์ประกอบศิลป์ (Composition of Art)**

 วิชาหรือทฤษฎีที่เกี่ยวกับการสร้างรูปทรงในงานทัศนศิลป์

**เอกสารอ้างอิง**

คณะกรรมการการศึกษาขั้นพื้นฐาน, สำนักงาน. **ตัวชี้วัดและสาระการเรียนรู้แกนกลาง กลุ่มสาระการเรียนรู้ศิลปะ ตามหลักสูตรแกนกลางการศึกษาขั้นพื้นฐาน พุทธศักราช 2551.** กรุงเทพมหานคร : โรงพิมพ์ชุมนุมสหกรณ์การเกษตรแห่ง ประเทศไทย จำกัด, 2555.

**ตัวอย่างรูปแบบการเขียนแผนที่ความคิด**

**![Metaphore-Sur-Le-Cerveau[1].jpg]()**

**![innovation%20Mind%20Map%20by%20Paul%20Foreman[1].jpg]()**

ที่มา : http://www.mindmapinspiration.com

**แบบทดสอบ**

**หน่วยการเรียนรู้ที่ 1 เรื่อง พื้นฐานงานศิลป์**

**รายวิชาทัศนศิลป์ รหัสวิชา ศ33101**

**คำชี้แจง**

 1. แบบทดสอบมีทั้งหมด จำนวน 10 ข้อ โดยเป็นชนิดแบบเลือกตอบ 5 ตัวเลือก

 2. ให้เวลาในการทำแบบทดสอบ 10 นาที

 3. ให้นักเรียนทำเครื่องหมาย 🗴 ลงในช่องตัวเลือกของกระดาษคำตอบแต่ละข้อ

 ที่เห็นว่าถูกต้องที่สุดเพียงคำตอบเดียว

|  |  |
| --- | --- |
| 1. ทัศนธาตุ ในข้อใดที่มีลักษณะเป็น 3 มิติ ก. รูปร่าง ข. รูปทรง ค. เส้น ง. จุด จ. สี2. ถ้าจะวาดภาพทะเลที่กำลังมีคลื่นเล็ก ๆ กำลังซัดเข้าชายฝั่งอย่างนุ่มนวล ควรใช้เส้นชนิดใด ก. เส้นนอน ข. เส้นซิกแซ็ก ค. เส้นขด ง. เส้นเฉียง จ. เส้นโค้ง3. ถ้านักเรียนวาดภาพท้องทุ่งนาที่แห้งแล้งควรใช้สีในกลุ่มใด ก. ม่วง เขียว น้ำเงิน  ข. เหลือง ส้ม น้ำตาล ค. ส้ม เขียว เหลือง ง. ฟ้า เหลือง แดง จ. เขียว น้ำตาล แดง | 4. ข้อใดเป็นรูปร่างอิสระ ก.  ข. http://color.prc.ac.th/newart/web_pic4/form03.jpg ค.  ง.  http://dc351.4shared.com/doc/j0atilqR/preview_html_3a14398a.gif จ.5. การนำหินที่มีขนาดต่าง ๆ กันมาใช้จัดสวนหย่อมเป็นการใช้ทัศนธาตุประเภทใด ก. จุด ข. เส้น ค. รูปร่าง ง. รูปทรง จ. พื้นผิว |
| 6. รูปร่าง กับ รูปทรง ต่างกันอย่างไร ก. รูปร่างมี 2 มิติ รูปทรงมี 3 มิติ  ข. รูปร่างมี 3 มิติ รูปทรงมี 2 มิติ ค. รูปร่างมี 1 มิติ รูปทรงมี 2 มิติ ง. รูปร่างมี 2 มิติ รูปทรงมี 1 มิติ จ. รูปร่างมี 3 มิติ รูปทรงมี 4 มิติ7. ถ้าพื้นสีน้ำเงินนักเรียนจะเขียนตัวอักษรด้วยสีอะไรจึงจะช่วยให้ตัวอักษรบนป้ายมีความโดดเด่น ก. แดง  ข. เขียว  ค. ม่วง ง. เหลือง  จ. ดำ8. ดอกกระเจียวสีแดงโดดเด่นอยู่ท่ามกลางทุ่งหญ้าสีเขียว ตรงการจัดองค์ประกอบด้วยหลักการใด ก. เอกภาพ  ข. ความสมดุล  ค. ความกลมกลืน ง. ความขัดแย้ง จ. สัดส่วน | 9. ข้อใด **ไม่ใช่** วิธีการสร้างจุดเด่น ก. การใช้ขนาดใหญ่กว่าส่วนอื่น  ข. การวางตำแหน่งไว้ตรงกลาง  ค. การเน้นทุกส่วนให้เท่า ๆ กัน ง. การใช้สีที่ตัดกับส่วนอื่น จ. การใช้เทคนิคนำสายตา10. **ความขัดแย้ง** ตามหลักการจัดองค์ประกอบศิลป์ มีประโยชน์ในการสร้างสรรค์งานศิลปะอย่างไร ก. สร้างจุดเด่น ข. สร้างความสมดุล  ค. สร้างความกลมกลืน ง. สร้างมิติให้เหมือนจริง จ. สร้างจังหวะ |